การคุยกับเพื่อน การวางแผน การทำไม่ให้รู้สึกเบื่อ
บางครั้งแค่ได้คุยกันก็สนุกแล้ว อย่างไรก็ตาม คุณต้องพัฒนาทักษะการสื่อสารเพื่อทำให้การพูดคุยของคุณและเพื่อนเป็นเรื่องที่สนุก วิธีที่ดีในการมีบทสนทนาที่สนุกและจดจ่อคือการพูดสิ่งที่คุณคิดโดยไม่คัดกรอง  ทุกคนมักจะประสบปัญหาในบทสนทนาเพราะมัวแต่กังวลว่าต้องพูดอะไรต่อไป คุณอาจจะคิดว่า "ฉันจะฟังดูฉลาดถ้าพูดสิ่งนี้หรือไม่? ฉันจะฟังดูเท่หรือเปล่า?” การพยายามแก้ไขสิ่งที่คุณพูดอาจทำให้คุณฟังดูน่าเบื่อ พยายามอย่าคัดกรองความคิดของคุณในขณะที่พูด  พยายามอย่าคิดมากก่อนที่จะโต้ตอบบทสนทนา พูดสิ่งที่คุณคิดตราบใดที่คุณไม่หวังร้ายและผู้คนจะโต้ตอบคุณอย่างเป็นมิตร คนส่วนใหญ่ชอบบทสนทนาที่พวกเขาไม่รู้สึกว่าพวกเขาต้องเปลี่ยนแปลงตัวเอง เพื่อนของคุณจะคิดว่าตัวตนที่เป็นธรรมชาติของคุณสนุกและรู้สึกอิสระที่จะพูดสิ่งที่พวกเขาคิดเช่นกัน ถึงแม้ว่าคุณต้องการพูดสิ่งที่คุณคิดแต่ก็ไม่ได้แปลว่าคุณต้องควบคุมบทสนทนา ผู้คนชอบเวลาที่ผู้อื่นแลดูสนใจในสิ่งที่พวกเขาอยากพูด คุณต้องรับฟังเพื่อนของคุณอย่างตั้งใจและถามหาข้อมูลเพิ่มเติม  ผู้คนชอบอยู่ใกล้คนที่สนใจในเรื่องราวของพวกเขา หากเพื่อนของคุณบอกอะไรคุณบางอย่าง คุณต้องตอบว่า "เยี่ยมไปเลย!" หรือ "เล่าให้ฟังอีกสิ" สิ่งนี้จะกระตุ้นให้เพื่อนของคุณพูดต่อไปและเป็นการเยินยอพวกเขา การถามคำถามเป็นวิธีที่ดีในการทำให้บทสนทนาไหลลื่น เรื่องราวที่ดีเป็นตัวช่วยของบทสนทนาทุกรูปแบบ ผู้คนจะอยากอยู่ใกล้คุณหากคุณเล่าเรื่องเก่ง  ใช้การเล่าเรื่องหากเกี่ยวข้องกับบทสนทนา เช่น เล่าเรื่องที่คุณและพี่ชายแกล้งแม่ของคุณตอนที่ไปเที่ยวเขาใหญ่ หากเพื่อนของคุณกำลังพูดถึงวัน April’s Fool Day มันจะเป็นโอกาสที่ดีในการเล่าเรื่องของคุณ  คุณไม่ควรจำกัดการเล่าเรื่องอยู่เพียงสิ่งที่เกิดขึ้นกับตัวคุณโดยตรง คุณสามารถเล่าเรื่องอะไรก็ได้ คุณเพิ่งได้ยินข่าวที่น่าสนใจเมื่อเร็วๆ นี้หรือเปล่า? คุณได้อ่านบทความที่น่าทึ่งในนิตยสารหรือไม่? คุณรู้เรื่องที่น่าสนใจเกี่ยวกับอดีตของดาราหรือนักแสดงชื่อดังหรือเปล่า? เรื่องราวเหล่านี้อาจจะเป็นเรื่องราวที่น่าสนุกที่คุณสามารถเพิ่มในบทสนทนาได้  หากคุณไม่แน่ใจว่าจะเล่าเรื่องอย่างไร คุณสามารถลองฟังรายการวิทยุได้ รายการวิทยุบางรายการใช้การเล่าเรื่องและคุณสามารถเรียนรู้วิธีการเล่าเรื่องที่ดีจากการฟังรายการเหล่านี้ สิ่งที่ง่ายที่สุดที่คุณสามารถทำเพื่อความสนุกคือการดูหนังตอนกลางคืน ชวนเพื่อนมาที่บ้านเพื่อดูหนังแบบมาราธอน  เลือกประเภทของหนัง คุณสามารถดูหนังที่คุณชอบตอนที่คุณเป็นเด็ก หนังคลาสสิคหรือหนังที่กำลังเป็นที่นิยม หาแผ่นหนังหรือดาวน์โหลดจากอินเตอร์เน็ต 2-3 เรื่องก่อนที่จะเริ่มดู  ขนมขบเคี้ยวสามารถช่วยเพิ่มความสนุกได้ ทำข้าวโพดคั่วหรือซื้อมันฝรั่งอบกรอบจากร้านขายของ คุณต้องมีที่นั่งเพียงพอเช่นกัน คุณสามารถนำเก้าอี้จากห้องกินข้าวหรือห้องครัวมาได้ สิ่งเหล่านี้คือสิ่งที่คุณต้องการทำก่อนตายซึ่งอาจจะรวมไปถึงความฝันที่ยิ่งใหญ่ เช่น การไปพายเรือคายัคตามแม่น้ำอเมซอนหรือการเขียนนิยายที่ขายดีที่สุดในโลกเช่นเดียวกับความฝันเล็กๆ น้อยๆ เช่น การนั่งดูพระอาทิตย์ตกกับแฟนหนุ่มในอนาคต คุณและเพื่อนๆ น่าจะรู้สึกสนุกที่ได้เขียนรายการของสิ่งที่คุณอยากทำร่วมกันและจากนั้นจึงนำมาเปรียบเทียบเพื่อดูความแตกต่าง ดูว่ามีสิ่งที่คุณสามารถทำได้ที่บ้านหรือไม่เพื่อความสนุกที่เพิ่มขึ้น การตกแต่งสามารถเป็นวิธีที่ดีในการหาอะไรสนุกๆ ทำที่บ้าน ลองหาเครื่องมืออุปกรณ์เพื่อตกแต่งเสื้อผ้า เครื่องประดับหรืออะไรก็ตาม  ตกแต่งกระเป๋าสตางค์ด้วยเลื่อม กากเพชรและวัสดุอื่นๆ ถามแม่หรือพี่สาวของคุณว่าพวกเขามีกระเป๋าสตางค์ที่ไม่ใช้แล้วหรือไม่ จากนั้นจึงตกแต่งกระเป๋าเหล่านี้ เพื่อนของคุณจะรู้สึกสนุกและกลับจากบ้านคุณโดยมีของชิ้นใหม่ติดไม้ติดมือไปด้วย หาเสื้อยืดสีขาวและใช้ปากกาสีดำเขียน คุณสามารถขอให้เพื่อนเซ็นชื่อหรือวาดรูปลงบนเสื้อ ด้วยวิธีนี้ คุณจะมีเสื้อยืดที่น่ารักตัวใหม่เพื่อสรรเสริญมิตรภาพของคุณ หากคุณไม่รู้ว่าจะทำอะไรในช่วงสุดสัปดาห์ คุณสามารถลองเป็นนักท่องเที่ยว ผู้คนจากเมืองอื่นมักจะไปเที่ยวที่ไหนกัน? พิพิธภัณฑ์ไหนที่มีชื่อเสียง? มีสถานที่ท่องเที่ยวอะไรบ้าง? มีสวนสัตว์หรือแหล่งท่องเที่ยวอื่นหรือเปล่า? การเป็นนักท่องเที่ยวในเมืองของตัวเองเป็นวิธีฆ่าเวลาที่สนุก เช่นเดียวกับการดูหนังอยู่ที่บ้าน การไปดูหนังกับเพื่อนนอกบ้านก็เป็นสิ่งที่สนุกเช่นกัน การไปโรงหนังจะทำให้คุณเห็นหนังที่พึ่งออกใหม่และได้ดูหนังบนจอใหญ่ หากคุณไม่รู้ว่าจะทำอะไรในค่ำคืนที่เฉพาะเจาะจงก็สามารถไปดูหนังได้ การหาเสื้อผ้าให้เข้าชุดตามงบประมาณที่ตั้งไว้เป็นเรื่องที่สนุก คุณจะสามารถเก็บเงินได้หากคุณหรือเพื่อนของคุณไม่มีเงิน ไปยังห้างสรรพสินค้าด้วยเป้าหมายในการหาเสื้อผ้าให้เข้าชุดด้วยงบ 1,000 บาท สิ่งนี้เป็นสิ่งที่ท้าทายแต่สนุก ลองมองหาสินค้าลดราคาหรือร้านค้าที่ราคาไม่ค่อยแพง หากคุณต้องการสนุกกับเพื่อน คุณสามารถสร้างบรรยากาศภายในห้องที่จะช่วยเพิ่มความผ่อนคลายและความสนุก เปลี่ยนแปลงดีไซน์ของห้องเพื่อให้เหมาะสมกับการสุมหัว พูดคุยเลยฟังเพลงมากขึ้น  เพื่อนๆ วัยรุ่นของคุณน่าจะชอบฟังเพลง คุณต้องมีอุปกรณ์ฟังเพลงอยู่ในห้อง วิทยุเครื่องเล็กหรือแม้แต่ลำโพงสำหรับ iPhone หรือ iPod ก็น่าจะเพียงพอ มีที่นั่งจำนวนมาก คุณสามารถซื้อเบาะหรือบีนแบ็กราคาถูกจากร้านขายเฟอร์นิเจอร์แถวบ้าน ถามพ่อแม่ว่ามีโซฟาเก่าที่พวกเขาไม่ใช้แล้วเพื่อมาใส่ในห้องของคุณหรือไม่ คุณต้องเลือกเฟอร์นิเจอร์ที่สามารถทำความสะอาดได้อย่างง่ายดายเพราะเพื่อนของคุณอาจจะทำสกปรก  บางครั้งการมีห้องที่น่ารักก็เป็นเรื่องที่สนุก มองหาวัสดุตกแต่งผนัง โปสเตอร์และอื่นๆ ไปยังร้านขายผลงานศิลปะหรือของมือสองแถวบ้านเพื่อมองหาอุปกรณ์ตกแต่งห้องสนุกๆ หากคุณต้องการเป็นเพื่อนที่สนุก คุณจะต้องติดตามข่าวสารว่าเกิดอะไรขึ้น คนที่สนุกที่ได้อยู่ด้วยมักจะเป็นคนที่มีไอเดียของแผนการและกิจกรรมเต็มไปหมด  ใส่ใจกับสิ่งบันเทิงที่เกิดขึ้นในเมืองของคุณ สัปดาห์นี้มีหนังอะไรเข้าใหม่บ้าง? มีคอนเสิร์ตที่ไหม? มีเทศกาลลดราคาหรือเปล่า? มีงานแข่งฟุตบอลที่โรงเรียนที่ทุกคนจะไปดูวันเสาร์นี้ไหม? มองหากิจกรรมสนุกๆ ที่คุณและเพื่อนๆ จะชอบ เป็นคนแรกที่ส่งอีเมลหรือข้อความทาง facebook  เพื่อเสนอแนะให้ทุกคนมารวมตัวกันเพื่อไปดูหนังหรือไปคอนเสิร์ต ผู้คนชอบอยู่กับคนที่หัวเราะบ่อยๆ หากคุณต้องการเป็นเพื่อนที่สนุก คุณต้องพร้อมที่จะเล่นมุกเสมอ การทำให้เพื่อนหัวเราะสามารถเป็นวิธีที่ดีในการทำตัวให้สนุก คุณสามารถสนุกไปกับการที่มีเพื่อนมาที่บ้านหากคุณสามารถทำให้คนอื่นหัวเราะได้  คนบางคนมีความสามารถในการเล่นมุกอย่างเป็นธรรมชาติ หากคุณเป็นเช่นนี้ คุณสามารถใช้ความสามารถนี้เวลาที่อยู่กับคนอื่น หากคุณเป็นคนไม่ค่อยพูด คุณต้องพยายามผลักดันตัวเองออกไปเล็กน้อย หากคุณนึกถึงบางอย่างที่ตลกได้ก็อย่าลังเลที่จะพูดมันออกไป หากคุณมีเรื่องราวที่ตลก คุณสามารถแบ่งปันได้  ทำตัวตลก คนหลายคนกลัวที่จะแสดงด้านที่เป็นเด็กของตัวเองออกมา พยายามแสดงด้านที่เป็นเด็กของตัวเองออกมาบ้าง ถึงแม้ว่าคุณไม่ควรเล่นมุกตลกในขณะที่ดูหนังดราม่าเครียดๆ แต่ก็อย่ากลัวที่จะปล่อยด้านที่ตลกของตัวเองออกมาเมื่อรู้สึกว่าถึงเวลาที่ใช่ หัวเราะไปกับมุกและการหยอกล้อที่ตลก ดูวิดีโอที่ไร้สาระบน youtube อ่านเรื่องราวตลกบนทวิตเตอร์ มองหาสิ่งที่เบาสมองตลอดเวลา อีกหนึ่งวิธีที่น่าสนุกคือการแนะนำผู้คนให้รู้จักกับสิ่งที่แปลกใหม่ ผู้คนชื่นชอบคนที่สามารถแสดงประสบการณ์ใหม่ๆ ให้พวกเขาดูได้  หากมีร้านอาหารเพิ่งเปิดใหม่ในเมือง คุณสามารถวางแผนที่จะลองทานอาหารที่นั่น ดูรายการทีวีและหนังเรื่องใหม่และหากคุณชอบมันก็สามารถชวนเพื่อนมาดูด้วยกันที่บ้านได้ มองหาร้านค้าใหม่เสมอ ขับรถไปยังด้านของเมืองที่คุณกับเพื่อนยังไม่เคยไปและเที่ยวสัก 1 วัน  แบ่งปันรสนิยม คนหลายคนไม่กล้าที่จะแบ่งปันรสนิยมด้านดนตรี หนังสือ แฟชั่นและอื่นๆ ลองแบ่งปันสิ่งที่คุณหลงใหลให้เพื่อนรู้แต่อย่าบังคับ ค่อยๆ แนะนำสิ่งใหม่ๆ ให้เพื่อน เช่น เปิดเพลงของวงที่คุณชอบในขณะที่คุณอยู่กับเพื่อน คุณอาจจะคิดว่าคุณต้องทำทุกสิ่งตามที่วางแผนเอาไว้เพื่อที่จะมีอะไรสนุกๆ ทำแต่บางครั้งกิจกรรมที่สนุกที่สุดเกิดขึ้นด้วยตัวของมันเอง ปล่อยให้แผนการลงตัวนาทีสุดท้ายและแตกต่างจากแผนการที่วางไว้ ถ้าหากคุณไม่สามารถดูหนังด้วยกันตามที่วางแผนเอาไว้เพราะว่าเพื่อนของคุณอยากเม้ามอยก็ไม่เป็นไร ปล่อยให้ความสนุกเกิดขึ้นด้วยตัวของมันเอง
อย่าคัดกรองสิ่งที่คุณพูด. ถามหาข้อมูลเพิ่มเติม. เล่าเรื่อง. ดูหนังตอนกลางคืน. เขียนรายการของสิ่งที่คุณอยากทำ. ตกแต่งเครื่องประดับหรือเสื้อผ้า. เป็นนักท่องเที่ยวในเมืองของตัวเอง. ไปดูหนัง. หาเสื้อผ้าให้เข้าชุดด้วยงบ 1,000 บาท. เปลี่ยนดีไซน์ห้อง. ติดตามกิจกรรมและงานที่สนุกๆ. หยอกล้อ. แนะนำสิ่งใหม่ให้กับเพื่อน. ปล่อยให้สิ่งต่างๆ เกิดขึ้นอย่างที่มันควรจะเป็น.
https://www.wikihow.com/Never-Run-out-of-Fun-Things-To-Do-With-Your-Teenage-Girl-Friends https://www.wikihow.com/Never-Run-out-of-Fun-Things-To-Do-With-Your-Teenage-Girl-Friends https://www.wikihow.com/Never-Run-out-of-Fun-Things-To-Do-With-Your-Teenage-Girl-Friends
Talking with Your Friends Making Plans Preventing Boredom